Per l'Ordre CLT/249/2003, de 21 de maig, es van fixar els preus públics que havia d'aplicar la Biblioteca de Catalunya.
Aquest reglament va ser modificat per l'Ordre CLT/456/2004, de 23 de novembre.
L'Ordre present actualitza la quantia dels preus vigents, modifica determinats preus com a conseqüència de la racionalització i homogeneïtzació de determinats serveis, i estableix els preus dels nous serveis que la Biblioteca de Catalunya ofereix a les persones usuàries, amb la finalitat de facilitar l'accés de tota la ciutadania al patrimoni documental de la institució.
A proposta de la directora de la Biblioteca de Catalunya, vistos els informes favorables de la Intervenció Delegada i de l'Assessoria Jurídica del Departament d'Economia i Coneixement, i d'acord amb l'article 1.3-2 del Text refós de la Llei de taxes i preus públics de la Generalitat de Catalunya, aprovat mitjançant el Decret legislatiu 3/2008, de 25 de juny,
S'aproven els preus públics dels serveis que presta la Biblioteca de Catalunya, d'acord amb el que consta a l'annex 1.
Queden exempts de l'aplicació dels preus de préstec interbibliotecari els préstecs dels fons propis de la Biblioteca de Catalunya sol·licitats per les biblioteques membres del Consorci de Biblioteques Universitàries de Catalunya i per les biblioteques del Sistema de Lectura Pública de Catalunya que tinguin servei de valisa, així com per l'Institut d'Estudis Catalans per als seus programes d'investigació.
Queden exemptes de l'aplicació dels preus per reproducció de material bibliogràfic les reproduccions sol·licitades per l'Institut d'Estudis Catalans per als seus programes d'investigació.
Queden exempts de l'aplicació del preu de visites guiades el personal docent i l'alumnat dels centres d'ensenyament i els professionals de l'àmbit bibliotecari i documental.
Exigibilitat i mitjans de pagament
El pagament dels preus s'ha de fer en el moment de sol·licitar la prestació dels serveis gravats i es pot fer per algun dels mitjans que s'indiquen a l'annex 2.
Es deroga l'Ordre CLT/249/2003, de 21 de maig, per la qual es fixen els preus públics que ha d'aplicar la Biblioteca de Catalunya, i l'Ordre CLT/456/2004, de 23 de novembre, de modificació de l'Ordre CLT/249/2003, de 21 de maig.
Aquesta Ordre entra en vigor a partir de l'endemà de la seva publicació al Diari Oficial de la Generalitat de Catalunya.
Barcelona, 18 de desembre de 2012
1.1 Documents prestats per la Biblioteca de Catalunya a altres biblioteques (fons propis):
1.2 Documents demanats a altres biblioteques per la Biblioteca de Catalunya a petició de les persones usuàries:
A més del preu previst en aquest apartat, les persones sol·licitants han d'abonar a la Biblioteca de Catalunya l'import de la factura presentada per la biblioteca cedent i el cost de la tramesa, si escau.
Reproducció de material sonor i audiovisual
2.1 Reproducció de so (de suport analògic a digital o bé de suport digital a digital): 1,00 euros/cançó o fragment sonor fins a 4 minuts.
2.2 Reproducció audiovisual de suport analògic a digital:
15,00 euros/gravació de fins a 2 hores.
20,00 euros/gravació de 2-4 hores.
2.3 Reproducció audiovisual de suport digital a digital fins a 2 hores: 6,00 euros.
Reproducció de material bibliogràfic
Fotocòpies A4-A3 per encàrrec: 0,25 euros.
Fotocòpies per escàner A4-A3: 0,25 euros.
Fotocòpies d'autoservei microfilm – microfitxa: 0,25 euros.
Fotocòpies làser en color A4-A3: 0,30 euros.
Reproducció d'imatges digitals d'alta qualitat
Imatge digital d'alta qualitat: 1,00 euros.
Imatges digitals de qualitat menor (escàner de captura automàtica)
Imatge digital de qualitat menor: 0,30 euros.
En els treballs de cerca documental i assessorament tècnic, a petició de les persones físiques usuàries o de persones jurídiques, i d'acord amb la normativa aplicable, la Biblioteca ha de lliurar un pressupost per hores previ a la realització del treball, per a la seva conformitat.
El preu per hora és de 20,00 euros/hora.
S'ha d'abonar, com a mínim, el preu corresponent a una hora.
Cursos i seminaris fets per la Biblioteca de Catalunya: 20,00 euros/hora.
Títols d'accés a la Biblioteca de Catalunya
Carnet de lector (obtenció i renovació) i passis: gratuït.
A petició de la persona usuària, s'envia per correu el material bibliogràfic, sonor o audiovisual, o les reproduccions que s'han sol·licitat amb acusament de recepció.
En aquest supòsit, la persona usuària ha d'abonar el preu següent:
Venda de suports per ser utilitzats en les reproduccions
Visites guiades de l'edifici del carrer Hospital, 56
Visita guiada per a grups (màxim 25 persones per grup): 25,00 euros per grup.
Reproduccions d'autoservei a través del dipòsit digital
Reproducció d'imatges digitals: 0,40 euros/unitat.
Reproducció de so: 0,50 euros/cançó o fragment sonor fins a 4 minuts.
Reproducció audiovisual fins a 30 minuts: 5,00 euros.
Reproducció audiovisual de 30 minuts a 2 hores: 10,00 euros.
Reproducció audiovisual de 2 a 4 hores: 15,00 euros.
Lliurament de material bibliogràfic per a exposicions
Gestió de lliurament de material bibliogràfic per a exposicions: 20,00 euros/hora.
La persona sol·licitant s'ha de fer càrrec dels costos de reproducció del material prestat per fer la còpia de seguretat per a la Biblioteca, així com de les despeses de gestió, assegurança, transport i inspecció que es convinguin, i de les reproduccions sol·licitades per il·lustrar els catàlegs de les exposicions, sempre d'acord amb cada conveni de cessió.
Per a treballs de gestió d'exposicions, la Biblioteca ha de lliurar un pressupost previ a la realització del treball per a la conformitat de la persona sol·licitant.
En el cas que la persona usuària destini les reproduccions a un ús comercial o lucratiu, ha d'abonar a la Biblioteca de Catalunya, a més de les tarifes de reproducció, les que estableix aquest apartat.
Això no obstant, si els drets d'explotació de l'obra corresponen a un tercer, la persona usuària ha de sol·licitar el permís i, si escau, remunerar la persona titular dels drets esmentats.
Ús en comunicació pública: 60,00 euros/unitat.
Ús editorial i en comunicació pública: 20,00 euros/cançó o fragment sonor fins a 4 minuts.
Ús publicitari: 60,00 euros/cançó o fragment sonor fins a 4 minuts.
Ús editorial i en comunicació pública: 20,00 euros/hora o fracció.
Ús publicitari: 60,00 euros/hora o fracció.
14.4.1 En els casos de sol·licituds d'institucions públiques i entitats privades sense ànim de lucre, s'aplica una reducció del 50%.
14.4.2 Si una sol·licitud és de 10 o més unitats o hores, s'aplica una reducció del 50%.
El pagament dels preus es pot fer efectiu per algun dels mitjans següents:
a) En efectiu o targeta de dèbit o crèdit al Servei d'Accés i Obtenció de Documents (taulell de reprografia) de la Biblioteca de Catalunya.
b) Mitjançant targeta de dèbit o crèdit a través del mòdul de pagament: https://botiga.bnc.cat/tpv, un cop tingueu el número de pressupost i la referència d'usuari que us facilitaran quan formalitzeu la comanda.
c) Transferència al compte corrent ES 25 2013-0421-57-0200504831 a nom de la Biblioteca de Catalunya (Reprografia).
Secció d'Obtenció de Documents, carrer Hospital, 56, 08001 Barcelona.
e) Xec o taló de compte corrent conformat o certificat per l'entitat bancària o la caixa d'estalvis a favor de la Biblioteca de Catalunya, en euros, sobre corresponsal bancari espanyol, si el pagament es fa des de l'estranger.
f) Per a persones o institucions que necessitin els serveis de reproducció d'una manera continuada, s'estableix un compte dipòsit de quantitat variable, no superior als 300 euros, al qual es carregaran els pressupostos acceptats fins que aquest s'hagi exhaurit.
g) Les biblioteques que ho desitgin poden fer el pagament del servei de préstec interbibliotecari amb IFLA Voucher, prèvia notificació a la Biblioteca.
Es demana que s'inclogui el Voucher a la petició el qual, en cas de no poder atendre-la, es retornarà ràpidament.
El valor dels IFLA Vouchers serà el vigent en cada moment.
En tots els casos, s'ha de fer constar la factura que es paga.